**Образац 12**

Jавно предузеће за обављање делатности од општег интереса за град Београд

„Београдска тврђава“, Београд, Теразије 3/V

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

за период од 01.01.2016. до 31.12.2016.

|  |
| --- |
|  |

Београд, 27.01.2017. год.

**I ОСНОВНИ СТАТУСНИ ПОДАЦИ**

Пословно име: Jавно предузеће за обављање делатности од општег интереса за град

Београд „Београдска тврђава“, Београд

Седиште: Београд, Теразије 3/V

Претежна делатност: 90.02 – друге уметничке делатности у оквиру извођачке уметности

Матични број: 14716774

ПИБ: 101516631

Надлежно министарство: Скупштина града Београда

Делатности јавног предузећа/друштва капитала:

Јавно предузеће за обављање делатности од општег интереса за град Београд „Београдска тврђава“ oсновала је Скупштина града Београда 12. јула 2002. године као јавно предузеће за обављање културно-уметничке и пословне делатности, Решењем број: 3-208/02-XIII-01.

Предузеће се води у Регистру привредних субјеката Агенције за привредне регистре Републике Србије на основу Решења о регистровању превођења број БД. 12549/2005 од 24.04.2005. године и Решења о промени података број БД 129309/2013 од 06.12.2013. године. Јавно предузеће обавља делатност од општег интереса за град Београд, културно - уметничку и пословну делатност од општег интереса, са претежном делатности: 90.02 - друге уметничке делатности у оквиру извођачке уметности.

Поред наведене претежне делатности, Јавно предузеће је оснивачким актом и Статутом регистровано тако да може да обавља и следеће делатности: делатност музеја, галерија и збирки; делатности заштите и одржавање непокретних културних добара, културно-историјских локација, зграда и сличних туристичких споменика; медијског представљања; издавања књига и остале издавачке делатности; трговина на мало разном робом укључујући и трговину на мало на тезгама; као и многе друге делатности.

Годишњи програм пословања је усвојен од стране Надзорног одбора предузећа Одлуком дел.бр. 3826-1/15 од 17.12.2015.године. Скупштина града Београда на седници одржаној 28. децембра 2015. године дало је сагласност на Програм пословања предузећа за 2016. (Решењем број. 023-1182/15-С -28.децембар 2015. године).

**II ОБРАЗЛОЖЕЊЕ ПОСЛОВАЊА**

Предузеће је у периоду 01.01 – 31.12.2016. године пословало у складу са усвојеним Програмом пословања предузећа за 2016. годину. Одступања у односу на планиране активности нису значајна, а настала су из објективних разлога.

Главне активности предузећа, због специфичнe делатности којом се предузеће бави, везане су за туристичку сезону (април-октобар), када је највише посетилаца на простору Комплекса и кадa се реализује највећи број планираних програма, што се може закључити и по динамици реализације планираних прихода.

Приходи од улазница за комерцијалне изложбе су знатно мањи од планираних, у највећој мери због кашњења реализације изложбе о диносаурусима на Београдској тврђави „Дино парк – Јура авантура“. У периоду од отварања изложбе до краја новембра продато је укупно 29.734 улазница. Током децембра 2016. године, због лоших временских услова, изложба уопште није отварана. Приход остварен од поменуте изложбе износи 2.394.172 динара, што је знатно мање од планираног.

Реализацијом изложбе „Средњовековне справе за мучење“ у Казаматима Војног музеја, постављене 2015. године, током 2016. године остварен је приход у износу од 3.646.833,33 динара, који је равноправно подељен са пословним партнером из уговора.

Остварени приходи од комерцијалних изложби су знатно мањи од планираних због одустајања од реализације изложбе „Фасцинантни свет шкорпиија и паукова“.

Планирани приходи од посетилаца отворених објеката на Београдској тврђави су нешто мањи од очекиваних. Од укупно шест објеката који су доступни посетиоцима Београдске тврђаве, током зимске паузе (од новембра до 1. априла) свакодневно су били отворени Кула Небојша и Казамати Војног музеја. Преостала четири објекта (Римски бунар, Велики барутни магацин, Војни бункер и Сахат кула), у поменутом периоду отварана су по потреби за организоване туристичке групе. Током 2016. године по овом основу остварени приход износи укупно 2. 185.026,67 динара

(без прихода оствареног у Казаматима Војног музеја).

Групним обиласцима објеката (у организацији туристичких агенција или школа), остварен је приход од 1.765.204,86 динара. Регистровано је 22.252 обиласка појединачних објеката. Део се односи на изложбу у Казаматима Војног музеја и то 229 обилазака и приход од 47.707,57 динара.

Остварени приход од овог објекта се равноправно дели са партнером у реализацији изложбе. Наплата ових прихода вршила се уплатом на текући рачун предузећа од стране агенција или школа.

Евидентан је значајан раст остварених прихода од организовања изложби које се реализују по захтеву корисника на простору Београдске тврђаве и парка Калемегдан и другим јавним просторима. Ови приходи су за 100% већи од планираних и износе укупно 6.130.632 динара. Приходи од: уступања простора за маркетиншке промоције износе 1.046.102 динара, од разних снимања 455.470 динара, од уступања простора за концерте и музичке манифестације 1.569.500 динара, од спортских и других манифестација као што је „Београдски манифест“ 2.999.696 динара. Ови приходи су углавном у границама планираних.

Уступањем права превоза посетилаца туристичким возићима на електро погон на простору Београдске тврђаве и парка Калемегдан остварен је приход од 1.080.000 динара. Експлоатацијом паркиралишта „Калемегдан“ остварен је приход од 4.519.211 динара, а од популаризације вештина јахања и стреличарства 342.283 динара. Оствареним приходима треба додати и приходе које предузеће остварује током целе године – приходи од четири стална корисника простора 6.283.800 динара, као и приходи од покретних објеката на Комплексу по основу спроведених лицитација – 20.015.872.75 динара. Овај износ обухвата и надокнаду за постављање конзерватора за сладолед на 9 локација на Београдској тврђави.

Продукција програма „Summer festival“ на Калемегдану у период 10. јун – 27. август 2016.године у оквиру 6 фестивалских дана, реализована је на основу закљученог уговора са предузећем „Smile production“ доо.

У току 2016. године реализовано је укупно 18 изложби по захтеву других корисника. Реализација ових изложби наплаћена је по Ценовнику предузећа.

Предузеће је реализовало специјализоване изложбе комерцијалног карактера „Средњовековне справе за мучење“ у Казаматима Војног музеја, „Дино парк - Јура авантура“, „Путовање у средњи век“ у Галерији Београдске тврђаве, као и изложбе „Негде између“ и „Бункерисана уметност“ у Војном бункеру.

Предузеће је и у 2016. години учествовало у реализацији манифестације „Ноћ музеја“.

Приходи су остварени и од уступања дворишта Великог барутног магацина за организацију музичких програма у летњем периоду у дане викенда, као и од музичког програма „Apgrade weekend“ у рову Војног музеја.

Током јула и августа у парку Калемегдан у сарадњи са ЈП „Хиподром Београд“ организована је школа јахања, као и презентација вештине стреличарства у периоду јул – децембар 2016.године.

Приход је остварен и од реализације позоришних представа за децу на летњој сцени „Равелин“.

У период 01.01- 31.12.2016. године реализован је велики број програма некомерцијалног карактера, као што су:

* презентације вештина старих заната у радионици старих заната у Стамбол капији – „Занат –љубав која траје“, радионице за време зимског распуста и током лета;
* изложбе 16 младих уметника и студената ФПУ у Галерији Београдске тврђаве;
* фестивал европске студентске анимације „ФЕСА“;
* витешко пливање за Богојављански крст код Куле Небојше;
* позоришне представе на летњој сцени „Равелин“;
* концерт електронске музике у Рову Војног музеја;
* фестивал „Витезфест“ са демонстрацијом постављања витешких стража;
* учешће у манифестацији „Фиш фест“;
* музички програми на Музичком павиљону;
* фестивал „Muzika klasika light“ на летњој сцени;
* поставка изложбе „Београд 1915“ на Савском шеталишту;
* поставка изложбе „Династија Обреновић – одликовања и новац“ на Савском шеталишту;
* поставка изложбе „Римски накит у Београду“ на Савском шеталишту;
* поставка изложбе „На палуби брода...на обали реке“ на Савском шеталишту;
* поставка изложбе „Плакат YU филма“;
* поставка изложбе „Дунав – путник, уметник и сведок“ у Бачу и у Бриселу;
* учешће у манифестацији „Ноћ истраживача“;
* учешће у манифестацији „Дани европске баштине“ у Београду;
* учешће у промоцијама у поводу обележавања 160 година од рођења Николе Тесле;
* књижевне вечери и промоције књига;
* презентација предузећа на „Сајму књига“ у Београду;
* „Битеф амфитеатар“ у Великом барутном магацину у оквиру одржавања 50. БИТЕФА;
* Бијенале таписерије у Великом барутном магацину;
* учешће у многим хуманитарним акцијама (заштита одојчади, акција добровољног давања крви на Београдскиј тврђави итд.).

У току 2016. године спроведене су набавке радова и услуга, закључени уговори и започета или у потпуности извршена реализација:

* израде пројектне документације и извођење радова на уређењу пешачких стаза на простору Београдске тврђаве и парка Калемегдан. Закључен је уговор и за вршење стручног надзора у току ових радова;
* монтаже и демонтажу изложбених постамената и електро инсталација за изложбе које предузеће реализује у јавном простору (Савско шеталиште, Алеја Хероја и друге локације) у оквиру планираних сопствених изложби и изложби за потребе других;
* за снабдевање електричном енергијом;
* изнајмњивања аудио, видео и друге опреме неопходне за реализацију програма;
* набавке режијског материјала за предузеће и програме;
* набавке расветне опреме и електричних светиљки за објекте на Комплексу и простор за изложбе на отвореном на Савском шеталишту;
* извођења радова на обележавању објеката и споменика на простору Београдске тврђаве и
* парка Калемегдан. Радови су успешно извршени уз конзерваторски и стручни надзор, који је посебно уговорен;
* набавке и монтаже аутоматске високофрекфентне паркинг рампа са поптапајућом заштитном баријером;
* услуге штампања по партијама за период октобар 2016.-октобар 2017. године;
* услуге обезбеђења која подразумева и противпожарну заштиту на простору Београдске
* тврђаве и парка Калемегдан за период октобар 2016.-октобар 2017. године;
* набавке софтвера за управљање пословним садржајима и документима ЈП „Београдска
* тврђава“;
* услуге мобилне телефоније и услуге фиксне телефоније за период јул 2016.- јул 2017.г.;
* набавка безоловног бензина за период јул 2016.- јул 2017. године;
* предузећу је сходно одредбама Уговора о давању на коришћење непокретности (Уговор
* бр. XXI-01-07-89/2016 ) додељена на коришћење Ташмајданска пећина. У циљу заштите
* објекта и безбедности посетилаца спроведена је набавка, закључен уговор и изведени су
* радови на обезбеђењу свих улаза у Ташмајданску пећину;
* настављене су активноси у циљу завршетка израде пројекта ревитализација Сектора 1 Југоисточног бедема Горњег града Београдске тврђаве, са уређењем ентеријера у циљу формирања визиторског центра - комплекс Сахат капије и Барокне капије.

Током IV квартала 2016.године спроведене су набаке опреме, услуга или радова за:

* набавку мултифукционалнох уређаја („Тоshiba“ модел “e –studio 2000AC SN: CFJF 24898);
* услугу одржавања рачунарске опреме;
* услугу редизајна и техничког одржавања сајта предузећа;
* услугу одржавања аудио визуелне и оптичке опреме;
* услугу одржавања и поправке електро инсталација, уређаја и опреме;
* услугу одржавања и поправке дрвене опреме на Комплексу;
* услугу дизајнирања и припреме за штампу;
* услугу чишћења објеката отворених за јавност за период децембар 2016. године – децембар

2017. године;

* услуге најма заштитних стубића за заштиту посетиоца и споменика на небезбедним

локацијама;

* фотографских и помоћних услуга за потребе предузећа и реализације порограма;
* услугу превентивних и контролних прегледа запослених;
* извођења радова на одржавању мостова –мост код Деспотове капије;
* извођење радова на одржавању заштитне металне ограде код споменика „Победник“ и

шаховских гарнитура у парку „Калемегдан“;

* услуга снимања и сагледавања просторних ресурса објекта Ташмајданске пећине са

израдом пратеће пројектно техничке документације;

* израде пројектне документације – пројект за грађевинску дозволу и пројекта за извођење за

заштиту, презентацују и ревитализацију Сектора I Југоисточног бедемаГорњег града

Београдске тврђаве.

1. БИЛАНС УСПЕХА

Предузеће је у периоду 01.01-31.12.2016. године остварило позитиван финансијски резултат пословања иако није у потпуности реализовало све планиране активности. Укупни остварени пословни приходи износе 101.132.000 динара, а пословни расходи 99.283.000 динара. Нето добитак износи 1.578.000 динара.

Остварени пословни проходи су нижи од планираних за 20,62 %.

Приходи од продаје робе на домаћем тржишту су нижи за 30 %, због пада продаје сувенира и туристичких публикација у Галерији – сувенирници и Кули Небојша.

Приходи од продаје производа и услуга на домаћем тржишту, који обухватају приходе од улазница за отворене објекте и комерцијалне садржаје – изложбе у њима, су значајно нижи од планираних, пре свега због кашњења у реализацији изложбе о диносаурусима на Београдској тврђави – „Дино парк – Јура авантура“, као и због одустајања од реализације изложбе „Фасцинантни свет шкорпиија и паукова“ (детаљније објашњено напред).

Приходи од премија, субвенција, дотација, донација и сл. су за 16.5 % нижи од планираних, због чињенице да предузећу нису опредељена средства за која је аплицирало на конкурсу Министарства културе и информисања Републике Србије за суфинансирање програма из обласи културе. Дотације за део зарада запослених и обезбеђење Београдске тврђаве су на нивоу планираних и уговорених са оснивачем. Сходно одредбама члана 6, Уговора о суфинансирању рада и обављања делатности предузећа - уговор бр. VI-02-401-2-8/16 од 19.02.16.год. предузеће је током 2016. године вратило у буџет града укупно 5.101.916,92 динара, на име ПДВ-а који је садржан у рачунима за обезбеђење Београдске тврђаве и парка Калемегдан, а који су финансирани из субвенција. На величину ових прихода утицао је и изостанак прихода од донација.

Други пословни приходи су повећани у односу на планиране за 6,3 %. На повећање ових прихода у односу на планиране утицали су остварени приходи од реализације изложби за другe. на Савском шеталишту и другим локацијама и приходи су били дупло већи у односу на планиране. Значајних  одступања није било код прихода од сталних корисника простора, уступања права превоза посетиоца туристичким електро возићима, снимања, маркетиншких промоција, учешћа у приходу од експлоатације паркиралишта „Калемегдан“ и  других планираних прихода. Исто важи и за остварене приходе од покретних објеката на Комплексу по основу спроведених лицитација и надокнада за постављање конзерватора за сладолед.

  Финансијски приходи су нешто нижи од планираних, због пада каматних стопа на орочене депозите.

Остварени пословни расходи су нижи за 18,41 % од планираних.

Аплицирањем на конкурсу код Министарства културе и информисања Републике Србије, предузећу нису опредељена средства за реализацију програма, па се оправдано одустало од реализације тих програмских активности. Одустајањем од реализације програма имало је за последицу и смањење трошкова производних услуга, као и трошкова личних расхода - хонорара по основу ауторских и других уговора.

Пролонгирањем извршења неких од планираних радова на редовном одржавању објеката и опреме на Комплексу (адаптација бочне просторије на Унутрашњој Стамбол капији) имало је за последицу смањења неких категорија трошкова. Спровођење мера штедње и рационализације трошења средстава, које предузеће перманентно спроводи, такође је утицало на смањење трошкова.

Све напред наведено имало је за последицу смањења свих планираних категорија трошкова.

Увећање трошкова појављује се једино на позицији резервисања, због неопходног резервисања средстава у вези са судским споровима које води предузеће.

2. БИЛАНС СТАЊА

Биланс стања предузећа приказује евдентиране позиције активе и пасиве, односно финансијски извештај о стању имовине на о дан 31.12.2016. године. Активу чине средства којим предузеће располаже, а пасиву изворе средстава предузећа.

3. ИЗВЕШТАЈ О ТОКОВИМА ГОТОВИНЕ

Токови готовине су у складу са оствареним приходима и трошковима насталих расхода у пословању у периоду 01.01-31.12. 2016. године.

Наплата потраживања је задовољавајућа. Кашњење у плаћању је већ неколико година присутно код једног од сталних корисника простора – предузећа „Агео“ доо. У односу на исти период 2014.године дуговање овог комитента смањено је са 1.200.000 на 583.627 динара, са тенденцијом даљег смањења. Рачуни се корисницима простора издају последњег дана у месецу за тај месец, тако да су уплате – прилив средстава увек реализује у наредном месецу.

Спроведен је конкурс за одређивање корисника места за постављање тезги и других покретних привремених објеката. Изабраних 27 корисника су излицитиране износе уплатили за цео период, па су им издати авансни рачуни, који се раздужују коначним рачунима за сваки протекли месец. На исти начин је реализовано постављање конзерватора за продају сладоледа са предузећем „Фриком“ ад. Наплата депозита и излицитираних износа по спроведеном конкурсу за покретне објекте, се значајно одразила на прилив готовине на рачуне предузећа у периоду за време и непосредно након завршетка конкурса.

Плаћање обавеза предузећа, односно одлив средстава је у складу са трошковима пословања приказаним у Билансу успеха предузећа. Предузеће уредно измирује своје обавезе према добављачима, држави и запосленим. Одлив готовине је мањи од планираног, због кашњења у реализацији неких активности које је образложено у Билансу успеха. Нису измирене обавезе по рачунима који су достављени задњих дана овог периода, као и по рачунима за обезбеђење Београдске тврђаве и парка Калемегдан, који се плаћају по добијању дотација за ову намену од стране Оснивача. Сходно одредбама Закона о измирењу обавеза ове дотације се уплаћују у року до 45 дана од настанка обавезе. Ове чињенице се директно одражавају на токове готовине.

Предузеће је у потпуности ликвидно. Део слободних новчаних средстава се након анализе планираних прихода и расхода у одређеном периоду, орочавају и на тај начин предузеће остварује одређене финансијске приходе.

4. ТРОШКОВИ ЗАПОСЛЕНИХ

Позиције трошкова запослених у периоду 01.01-31.12.2016.године у складу су са планираним величинама.

Маса исплаћених зарада - бруто I, бруто II и нето је нешто нижа од планираних величина. У исказаној маси бруто II обухваћено је 10 % - 1.529.393 динара. Овај износ предузеће уплаћује на посебан рачун, сходно одредбама Закона о привременом уређењу основица за обрачун и исплату плата односно зарада и других сталних примања код корисника јавних средстава.

Укупан број запослених у предузећу је 15 и није се мењао.

Код позиције уговора о делу, утрошено је више од планираног износа за ове намене, а за исти износ је утрошено мање средстава на позицији “надзори током извођења радова на Комплексу“. Наиме, плаћање надзора над радовима на уређењу пешачких стаза као и радова на обележавању објеката на Комплексу, планирано је са ове позиције, а извршено је преко уговора о делу. Исплате по основу ауторских уговора су ниже, јер је одустало од реализација неких програма пошто нису добијена средства за која је предузеће аплицирало. Исплате и број извршиоца по основу уговора о привременим и повременим пословима је у складу са планираним величинама, што се може констатовати и за исплате надокнада члановима Надзорног одбора предузећа.

Исплате по осталим уговорима, односно исплате трошкова превоза и исхране по уговорима о стручном усавршавању студената, су ниже у односу на планиране.

Накнаде за јубиларне награде сходно одредбама колективног уговора су у складу са планираним величинама.

5. ДИНАМИКА ЗАПОСЛЕНИХ

У овом периоду није било прилива и одлива запослених.

6. КРЕТАЊЕ ЦЕНА ПРОИЗВОДА И УСЛУГА

У овом периоду није било промена цена које су дефинисане Ценовником предузећа. Ценовник је једино допуњен са две нове ставке - улазнице за представе на „Равелину“ и за поставку у Галерији старих заната.

Цене неких публикација које се продају у Галерији Београдске тврђаве, су поводом одржавања Међународног сајма књига у октобру 2016.године, умањене.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Обухваћене су дотације за обезбеђење Београдске тврђаве за период новембар – децембар 2015. године, као и јануар - октобар 2016. године и дотације за део зарада запослених за период јануар - децембар 2016. године.

8. СРЕДСТВА ЗА ПОСЕБНЕ НАМЕНЕ

Код средства за посебне намене није било одступања у исплатама у односу на планиране величине.

Средства за спонзорства и донације нису планирана у 2016. години. За спорт и рекреацију по уговору са Градским центром за физичку културу Београд, утрошено је 439.200 динара, за репрезентацију 261.471 динара, а за образовне намене 78.100 динара.

9. ИЗВЕШТАЈ О ИНВЕСТИЦИЈАМА

Реализовани су радови на текућем одржавању пешачких стаза на Београдској тврђави и парку Калемегдан.

Министарство трговине и туризма Републике Србије је одобрило и сходно потписаном уговору пренело средства предузећу за реализацију пројекта обележавања објеката и споменика на Београдској тврђави и парку Калемегдан, у укупном износу од 3.000.000 динара. За реализација ових радова утрошено је 3.118.740,69 динара - 118.740,69 динара је финансирало предузеће. Поред тога предузеће је финансирало и трошкове конзрваторског и стручног надзора.

У току 2016. године извршена је набавка и монтажa аутоматске високофрекфентне паркинг рампа са поптапајућом заштитном баријером, као и мултифункцијског уређаја "Tošiba", модел: "e-STUDIO 2000AC, SN CFJF 24898" са неопходним тонерима.

Израда пројекта заштите, презентације и ревитализације Сектора 1 Југоисточног бедема Горњег града Београдске тврђаве, са уређењем ентеријера у циљу формирања визиторског центра - комплекс Сахат капије и Барокне капије, је у току пошто су од Министарства грађевине Републике Србије добијени локацијски услови. Завршетак израде пројекта се планира најкасније до краја године.

**III ЗАКЉУЧНА РАЗМАТРАЊА И НАПОМЕНЕ**

Пословање предузећа у периоду 01.01-31.12.2016. године обављало се у складу са усвојеним Програмом пословања предузећа за 2016. годину, уз нека одступања у односу на планиране активности која су била проузрокована објективним разлозима. Пословање предузећа током периода 01.01-31.12.2016. године је произвело позитиван финансијски резултат.

Датум 27.01.2017. године Петар Андријашевић, директор